Awdur o Gymro yw **Cynan Jones** (ganed 1975). Fe'i magwyd ger Aberaeron, Ceredigion, ac mae'n byw ac yn gweithio yng Ngheredigion. Cyhoeddodd Jones ei nofel gyntaf, *The Long Dry*, yn 2006. Yn ddiweddarach, cyhoeddodd tair nofel rhwng 2011 a 2014. Mae ei waith wedi ei gyfieithu i ieithoedd eraill, ac mae ei straeon byrion wedi ymddangos mewn nifer o gasgliadau a chyhoeddiadau fel *Granta* a *New Welsh Review.* Darlledwyd ei stori *A Glass of Cold Water* ar BBC Radio 4 ym mis Mai 2014.

Yn 2016, trodd ei law at sgriptio teledu gan ysgrifennu yr ail bennod yn nhrydedd cyfres *Y Gwyll*. Ym mis Hydref 2016, fe'i benodwyd yn Gymrawd Ysgrifennydd y Gronfa Lenyddol Frenhinol ym Mhrifysgol Aberystwyth.

Gwobrau
-------

Dyfarnwyd gwobr Betty Trask i'w nofel gyntaf *The Long Dry* yn 2007. Yn 2008, fe'i dewiswyd ar gyfer prosiect *Scritture Giovani* yng Ngŵyl y Gelli. Cafodd pennod o *Y Dig*, a gyhoeddwyd gyntaf yn Granta Magazine, ei ddewis ar gyfer rhestr fer gwobr *Sunday Times EFG Private Bank Short Story* yn 2013. Enillodd ei nofel *The Dig*, wobr Jerwood Fiction Uncovered yn 2014 a daeth i'r brig yng Ngwobr Ffuglen Llyfr y Flwyddyn yng Nghymru yn 2015. Roedd y nofel hefyd ar restr hir Gwobr Kirkus 2014 yn yr Unol Daleithiau ac y Warwick Prize for Writing 2014.

Arddull ysgrifennu
------------------

Mewn cyfweliad gyda Cynan Jones am *The Dig*, mae'r awdur yn sôn am "sbarduno adweithiau [yn y darllenydd], heb fod yn rhy syfrdanol." Eglurodd hefyd ei ddefnydd o iaith fwy barddonol ar gyfer rhai cymeriadau er mwyn eu cadw nhw ar wahân neu yn "adlewyrchu" agwedd o'u cymeriad. Wrth ddefnyddio "alegorïau ffisegol a naturiol" i ddweud pethau am bobl, dylai'r darllenydd "ddeall y cyfeiriad yn reddfol." Mae'n crybwyll ysgrifennu fel "Steinbeck, er enghraifft, gyda *The Long Dry*".

Mewn cyfweliad arall, mae Jones yn mynd i'r afael yn y syniad bod yno yn "alegori naturiol yng nghraidd [ei lyfrau] sydd yn wirioneddol dweud wrth rywun am y sefyllfa ddynol". Mae'n dweud am "ymddiried yn y darllenwyr" fel y gallwch wneud neu ddweud pethau a fydd yn "denu llygad y darllenydd" ac nid oes rhaid "adeiladu naratif" sydd yn debycach i "ysgrifennu drwy rifau". Pan ofynnwyd iddo am "y trais a'r gorfelys" mae llawer o lenyddiaeth yn osgoi, dywed Jones ei fod yn ymddiried yn y darllenydd i gael dealltwriaeth o natur "cynhenid" sefyllfa a'r oll sydd rhaid iddo wneud yw "ei ysgrifennu i lawr mor glir ag y gallaf, a heb farn", yn fwy fel tyst na voyeur.

Yn 2014, cafodd Jones sylw am beidio atalnodi rhan fwyaf o'r testun llafar yn ei nofel *The Dig* (ac ychydig o straeon byrion arall). Roedd lleferydd a syniadau ei gymeriadau wedi defnyddio dyfynodau nes i John Freeman, golygydd y cylchgrawn *Granta*, gymryd cyfle a dileu'r dyfynodau er mwyn bod "yn fwy uniongyrchol, fwy gyda hi". Cytunodd yr awdur am effaith y ddyfais anghonfensiynol hon a gorffennodd gweddill y llyfr yn y dull yma, ac eithrio un sgwrs rhwng y prif gymeriad a'i fam. Yn y darn hynny, defnyddiodd Jones ddyfynodau arferol "i greu ymdeimlad o ddeialog mwy confensiynol, digyffro." Roedd awduron fel Cormac McCarthy, James Joyce, a Samuel Beckett wedi arbrofi gyda'r un dull o hepgor atalnodi. Drwy wneud hyn, aeth Jones yn erbyn confensiwn sydd wedi bod yn arferol ers o leiaf ddiwedd y 18g.

Llyfryddiaeth
-------------

* *The Long Dry*. Parthian Books. 2006, ailgyhoeddwyd gan Granta yn 2014. ISBN 1783780401
* *Out on the Water* (heb ei gyhoeddi yn Saesneg). Yn Eidaleg, *Le Cose Che Non Vogliamo Più (Pethau Nad Ydym Eisiau Bellach)*. 2010.
* *Everything I Found on the Beach.* Parthian Books. 2011, ailgyhoeddwyd gan Granta yn 2014. ISBN 1783780428
* *Bird, Blood, Snow.* Seren Books. 2012. ISBN 1854115898
* *The Dig.* Granta Books. 2014. Coffee House Press US, 2015. ISBN 1847088805
* *Cove*. Granta Books. Hydref 2016.

Cyfeiriadau
-----------

1. 1 2  (Saesneg) Cynan Jones - About. Cynan jones. Adalwyd ar 15 Rhagfyr 2016.
2. ↑  "A Glass of Cold Water" (yn Saesneg).
3. ↑   Awdur o Geredigion yw Cymrawd Ysgrifennu newydd y Brifysgol (19 Hydref 2016). Adalwyd ar 15 Rhagfyr 2016.
4. ↑  "Betty Trask Past Winners - Society of Authors - Protecting the rights and furthering the interests of authors" (yn Saesneg). Archifwyd o'r gwreiddiol ar 2011-07-22. Cyrchwyd 2016-12-15.
5. ↑  "The Sunday Times EFG Short Story Award 2013" (yn Saesneg).
6. 1 2 3  "An Interview with Cynan Jones - Wales Arts Review". *Wales Arts Review* (yn Saesneg). Cyrchwyd 2016-02-08.
7. 1 2  Carroll, Tobias. ""Instinct and Keeping a Clear Eye": An Interview With Cynan Jones, Part 2". *Vol. 1 Brooklyn*. Cyrchwyd 2016-02-08.
8. ↑  "Cynan Jones" (yn Saesneg).
9. ↑  Lea, Richard. "Don't be scared: dialogue without quotation marks". Guardian News and Media. More than one of `|last1=` a `|last=` specified (help); More than one of `|first1=` a `|first=` specified (help)

Dolenni allanol
---------------

* Gwefan swyddogol Cynan Jones

|  |  |
| --- | --- |
| Awdurdod | 
* WorldCat
* VIAF: 7153808
* LCCN: no2006110472
* ISNI: 0000 0001 2208 5648
* GND: 1065674503
* SUDOC: 147736382
* BNE: XX5457299

 |